Source: http://www.finlex.fi/fi/laki/ajantasa/1947/19470622
Timestamp: 2017-10-23 00:34:09+00:00

Document:
Velkakirjalaki 622/1947 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1947 › 31.7.1947/622
Milloin annetaan huomattava määrä obligatioita tai muita velkakirjoja, jotka ilmeisesti on tarkoitettu yleiseen liikkeeseen laskettaviksi, suoritettakoon maksu, jollei toisin ole sovittu, velallisen liikehuoneistossa. Sama olkoon laki todistuksesta, jonka pankki tai muu ottolainausliikettä harjoittamaan oikeutettu rahalaitos antaa talletuksesta.
Jos eräpäivä tai maksuajan viimeinen päivä on arkilauantai, pyhäpäivä, itsenäisyyspäivä, vapunpäivä taikka joulu- tai juhannusaatto, maksu saadaan suorittaa ensimmäisenä arkipäivänä sen jälkeen. Sama on voimassa, jos eräpäivä tai viimeinen maksupäivä on päivä, jona pankkien yleisesti keskinäisissä maksuissaan käyttämät maksujärjestelmät eivät säädöskokoelmassa julkaistavan Suomen Pankin ilmoituksen mukaan ole Euroopan keskuspankin tai Suomen Pankin tekemän päätöksen vuoksi käytössä. (22.10.1999/958)
Velalle maksettavasta korosta ja viivästyskorosta säädetään korkolaissa (633/82).
Jollei velkakirjaa, joka on määrätty maksettavaksi sellaisena rahalajina, joka ei ole käypä sillä paikkakunnalla, missä maksun tulee tapahtua, makseta aikanaan, ja sanotun rahan kurssi siellä on laskenut, voi velkoja vaatia maksun paikkakunnan rahalla sen päivän kurssin mukaan, jona maksu olisi ollut suoritettava. Jos asianhaarat antavat aihetta velkojan kurssinlaskun johdosta kärsimän vahingon muulla tavoin arvioimiseen, sovitettakoon maksu sen mukaan. Jos voidaan olettaa, ettei velkoja ole kurssinlaskusta joutunut vahinkoon, olkoon 1 momentti noudatettavana. Milloin viivästyminen johtuu velkojasta taikka lainmääräyksestä, yleisen liikenteen keskeytyksestä tai muusta sentapaisesta ylivoimaisesta esteestä, jota velallisen antaessaan velkakirjan ei ollut otettava lukuun, sovellettakoon niin ikään 1 momenttia.
Velkakirjan kohtuuttoman ehdon sovittelusta on voimassa, mitä varallisuusoikeudellisista oikeustoimista annetussa laissa on säädetty.
Juoksevat velkakirjat
Nimetylle henkilölle tai hänen määräämälleen asetetusta velkakirjasta olkoon sama laki, milloin luovutuksen oli tehnyt se, jonka 13 §:n mukaan oli edellytettävä olleen oikeutettu velkakirjasta määräämään tai jota kohtuullisin perustein voitiin sinä pitää tai joka voitiin olettaa oikeutetuksi toimimaan hänen puolestaan. Ilman erikoista aihetta ei kirjan saaja ole velvollinen tutkimaan, onko aikaisempi luovutus oikea ja muutoin pätevä.
velkakirjan pätemättömyydestä varallisuusoikeudellisista oikeustoimista 13 päivänä kesäkuuta 1929 annetun lain (228/29) 29 §:ssä tarkoitetun pakon taikka saman lain 30 §:ssä mainitun viettelyn tai 31–33 §:ssä mainittujen syiden johdosta;
Milloin velkakirjaan on tehty maksusta, irtisanomisesta tai muusta edellä tässä pykälässä tarkoitetusta seikasta sellainen merkintä, jonka poistaminen ei ole ollut helposti suoritettavissa, voidaan, jos merkintä, tästä huolimatta on poistettu, sellaiseen seikkaan uuden velkojan vilpittömän mielen estämättä vedota.
että velkakirja on väärennetty tai että sen on velallisen puolesta antanut joku, jolta on siihen puuttunut laillinen oikeutus, taikka että se on pätemätön varallisuusoikeudellisista oikeustoimista annetun lain (228/29) 28 §:ssä mainitun pakon takia tahi holhottavan tai sieluntoiminnaltaan häiriintyneen henkilön antamana; taikka
Nimetylle henkilölle tai hänen määräämälleen asetetusta velkakirjasta olkoon sama laki, milloin maksun sai se, jonka 13 §:n mukaan oli edellytettävä olleen siihen oikeutettu tai jota kohtuullisin perustein voitiin sinä pitää tai joka voitiin olettaa oikeutetuksi toimimaan hänen puolestaan. Ilman erikoista aihetta ei velallinen ole velvollinen tutkimaan, onko luovutus, johon haltija vetoaa, oikea ja muutoin pätevä.
Jos suorituksen teki takaaja tai joku, joka ei ollut sitoumuksesta vastuussa taikka jonka kiinnitetty tai muutoin pantattu omaisuus yksinään oli siitä vastaava, on suoritus pätemätön, paitsi milloin sekä maksaja että velallinen olivat vilpittömässä mielessä, niinkuin 1 momentissa on sanottu.
Juoksevan velkakirjan luovutus ei ole luovuttajan velkojia sitova, ellei se, jolle luovutus on tapahtunut, ole saanut velkakirjaa haltuunsa.
Jos pankki tai muu rahalaitos myy tai panttaa juoksevan velkakirjan, myynti tai panttaus on rahalaitoksen velkojia sitova, vaikka velkakirja on jäänyt rahalaitokseen säilytettäväksi. (22.10.2010/889)
Milloin obligatioihin tai muihin 4 §:ssä mainittuihin velkakirjoihin liittyy maksulippuja, on sellaisen lipun haltija, vaikkei pääsitoumus olekaan hänen hallussaan, oikeutettu maksulippua vastaan nostamaan siinä tarkoitetun koron tai kuoletuksen; ja on maksulipusta, edellyttäen, että pääsitoumus on aikaansaanut laillisen maksuvelvollisuuden, noudatettava, mitä haltijavelkakirjasta on säädetty. Maksulippuun, joka havaitaan hankituksi pääsitoumuksen keralla, älköön saajalla kuitenkaan olko parempaa oikeutta kuin pääsitoumukseenkaan. Maksulipun haltijaa sitovat pääsitoumusten yhteisen tekstin määräykset.
Osinkolipun haltija on oikeutettu lippua vastaan nostamaan osingon, vaikkei hän olekaan osakkeen tai sijoitusrahastolaissa (480/87) tarkoitetun rahasto-osuuden omistaja. Siitä lähtien, kun päätös osingonjaosta on tehty, on osinkolipusta, edellyttäen, että osakkeen tai rahasto-osuuden tuottama oikeus on pätevä, noudatettava mitä haltijavelkakirjasta on säädetty. Osinkolippuun, joka havaitaan hankituksi osakekirjan tai osuustodistuksen keralla, saajalla ei kuitenkaan ole parempaa oikeutta kuin osakekirjaan tai osuustodistukseen. Sellaisen lipun haltija on velvollinen noudattamaan yhtiöjärjestyksen tai sijoitusrahaston sääntöjen osinkolippuja koskevia määräyksiä.
Jos osinkolippu havaitaan hankituksi erillään osakekirjasta tai osuustodistuksesta, ennen kuin päätös osingonjaosta on tehty, ei 14 ja 15 §:n säännöksiä sovelleta.
SijoitusrahastoL 480/1987 on kumottu SijoitusrahastoL:lla 48/1999.
Jos 23 tai 24 §:ssä mainitun maksu- tai osinkolipun erääntymispäivästä on kulunut viisi vuotta tai muu sellaisen lipun lunastamiseksi määrätty tai erityisesti sovittu pitempi aika, ilman että lippua on esitetty velallisen lunastettavaksi, ei maksu- tai osinkolippu ole enää voimassa.
Velkojan oikeudesta saada velalliselle tehdyn ilmoituksen perusteella maksu kadonneesta tai turmeltuneesta maksu- tai osinkolipusta, niin myös sellaisen lipun kuolettamisesta eräissä tapauksissa on erikseen säädetty.
Tavalliset velkakirjat
Luovuttajalta olevan saamisensa saa velallinen käyttää kuittaukseen, ei kuitenkaan, jos hän on sen hankkinut vasta sen jälkeen, kun hän jo oli saanut tiedon luovutuksesta tai hänellä oli riittävästi aihetta edellyttää sen tapahtuneen. Jos vastasaaminen erääntyi vasta sanotun ajankohdan jälkeen ja myöhemmin kuin velkakirja, ei kuittausoikeutta ole.
Jos luovutettaessa liikettä, jonka harjoittamiseen liittyy kirjanpitovelvollisuus, samalla luovutetaan liikkeen saamiset, ei 1 momentin säännöksiä ole sovellettava. (10.8.1973/658)
Rahalaitoksen antamia saamistodistuksia koskevat erityiset säännökset
Milloin pankin tai muun rahalaitoksen talletuksesta antamassa vastakirjassa tahi muussa todistuksessa on nimenomainen ehto, jonka mukaan varoja ei saa periä palauttamatta todistusta tai tekemättä siihen maksumerkintää, on rahalaitoksen oikeudesta kohdistaa todistuksen uuteen haltijaan väite, joka perustuu laitoksen ja aikaisemman haltijan väliseen suhteeseen, noudatettava, mitä juoksevista velkakirjoista on säädetty; ja on 22 §:n säännöksiä luovutuksen vaikutuksesta luovuttajan velkojiin sovellettava. Milloin tällainen todistus luovutetaan useille, olkoon sillä etusija, joka vilpittömässä mielessä on saanut todistuksen haltuunsa.
2 momentti on kumottu L:lla 29.8.1969/550.
5 luku (9.8.1993/746)
4 momentti on kumottu L:lla 23.6.2005/450.
Ennen tämän lain voimaantuloa annettuihin säästöpankin ja postisäästöpankin vastakirjoihin nähden on soveltuvin osin noudatettava, mitä velkakirjalain voimaanpanosta heinäkuun 31 päivänä 1947 annetussa laissa (624/47) on säädetty.
Tämä laki tulee voimaan 1 päivänä tammikuuta 1983. Sitä sovelletaan myös ennen lain voimaantuloa annettuihin velkakirjoihin.
HE 238/86, pankkivk.miet. 5/86, svk.miet. 271/86
Tämä laki tulee voimaan asetuksella säädettävänä ajankohtana. (L 746/1993 tuli voimaan A:n 1617/1993 mukaisesti 1.1.1994.)
HE 318/92, TaVM 16/93, ETA- sopimuksen liite IX: neuvoston direktiivit (79/279/ETY, 80/390/ETY, 82/121/ETY, 87/345/ETY, 88/627/ETY, 89/298/ETY, 89/592/ETY ja 90/211/ETY)
Jos muualla säädetään, että pyhäpäiväksi sattuva maksusuorituksen eräpäivä siirtyy seuraavaksi arkipäiväksi, säännös koskee myös eräpäivää, jona pankkien yleisesti keskinäisissä maksuissaan käyttämät maksujärjestelmät eivät säädöskokoelmassa julkaistavan Suomen Pankin ilmoituksen mukaan ole Euroopan keskuspankin tai Suomen Pankin tekemän päätöksen vuoksi käytössä.
Rahoitustarkastuksen on säilytettävä 34 §:n 4 momentissa tarkoitettu luettelo kuuden vuoden ajan tämän lain voimaantulosta.
Tämä laki tulee voimaan 30 päivänä joulukuuta 2010.
HE 69/2010, TaVM 15/2010, EV 133/2010
1 luku - Yleiset säännökset 1 § 2 § 3 § 4 § 5 § 6 § 7 § 8 § 9 § 10 § 2 luku - Juoksevat velkakirjat 11 § 12 § 13 § 14 § 15 § 16 § 17 § 18 § 19 § 20 § 21 § 22 § 23 § 24 § 25 § 3 luku - Tavalliset velkakirjat 26 § 27 § 28 § 29 § 30 § 31 § 4 luku - Rahalaitoksen antamia saamistodistuksia koskevat erityiset säännökset 32 § 33 § 5 luku - Joukkovelkakirjoja koskevat erityiset säännökset34 § Muutossäädösten voimaantulo ja soveltaminen:29.3.1968/188:29.8.1969/550:10.8.1973/658:20.8.1982/635:17.12.1982/957:8.5.1987/486:9.8.1993/746:22.10.1999/958:23.6.2005/450:22.10.2010/889:

References: § 2
 § 3
 § 4
 § 5
 § 6
 § 7
 § 8
 § 9
 § 10
 § 2
 § 12
 § 13
 § 14
 § 15
 § 16
 § 17
 § 18
 § 19
 § 20
 § 21
 § 22
 § 23
 § 24
 § 25
 § 3
 § 27
 § 28
 § 29
 § 30
 § 31
 § 4
 § 33
 § 5